Ֆինանսական պարտավորություն

**Ֆինանսական պարտավորություն** (), ֆինանսական հաշվառման մեջ կազմակերպության պարտքը այլ կազմակերպությունների կամ պետական մարմինների։

Կազմակերպությունից ակնկալվում է, որ ապագայում կատարի անցյալի իրադարձություններից բխող ներկա պարտավորությունները:

## Բնութագիր
Կրկնակի հաշվապահական հաշվառման մեջ կան հինգ տեսակի անվանական հաշիվներ.

* Եկամտի հաշիվներ - այն, ինչ վաստակել է բիզնեսը
* Ծախսային հաշիվներ - բիզնեսի ամենօրյա ընթացիկ ծախսերն են
* Ակտիվային հաշիվներ - այն, ինչ պատկանում է ձեռնարկությանը
* Պարտավորությունների հաշիվներ - բիզնեսի պարտքն են
* Կապիտալի հաշիվներ - ինչ է պարտք բիզնեսն իր սեփականատիրոջը։

Պարտավորությունը նկարագրվում է հետևյալ ձևով.

* Անձանցից կամ բանկերից վերցված ցանկացած տեսակի փոխառություն ՝ բիզնեսը կամ անձնական եկամուտը բարելավելու նպատակով, որը վճարման ենթակա է կարճ կամ երկար ժամանակով.
* Պարտականություն կամ պատասխանատվություն ուրիշների հանդեպ, որը ենթադրում է մարում հետագա փոխանցման, ծառայությունների մատուցման կամ տնտեսական օգուտ բերող այլ գործարքի միջոցով՝ սահմանված կամ որոշելի ամսաթվին:

Հաշվապահական հաշվառման հավասարումը կողմերն են ակտիվները, պարտավորությունները և սեփական կապիտալը.
:**Ակտիվներ = Պարտավորություններ + Սեփական կապիտալ**
Հաշվապահական հաշվառման հավասարումը հաշվապահական հաշվեկշռի մաթեմատիկական կառուցվածքն է:

Հավանաբար, պարտավորության հաշվապահական հաշվառման ամենաընդունված սահմանումը այն սահմանումն է, որն օգտագործվում է Հաշվապահական հաշվառման միջազգային ստանդարտների խորհրդի () կողմից, որից ներկայացված է մեջբերում․

Պարտավորությունների ճանաչման կանոնակարգերը տարբեր են ամբողջ աշխարհում, բայց մոտավորապես նման են Հաշվապահական հաշվառման միջազգային ստանդարտների խորհրդի կանոնակարգերին:

Պարտավորությունների տեսակների օրինակներ են՝ վարկ, հիփոթեք, պարտքային պարտավորություններ:

Այսպիսով, պարտավորությունները բիզնեսի պարտքերն են, որոնք ներկայացվում են որպես պարտատերերի պահանջ բիզնես ակտիվների նկատմամբ:

## Դասակարգում
Պարտավորությունները ներկայացվում են հաշվապահական հաշվեկշռում և սովորաբար բաժանվում են երկու կատեգորիայի.

* Ընթացիկ պարտավորություններ - ողջամտորեն ակնկալվում է, որ այս պարտավորությունները կմարվեն մեկ ֆինանսական տարվա ընթացքում: Դրանք սովորաբար ներառում են այնպիսի պարտավորություններ, ինչպիսիք են աշխատավարձերը, հարկերը և կրեդիտորական պարտքերը, տարվա ընթացքում վճարվելիք երկարաժամկետ պարտատոմսերի կարճաժամկետ մասերը: 
* Երկարաժամկետ պարտավորություններ - ողջամտորեն ակնկալվում է, որ այս պարտավորությունները կմարվեն մեկ ֆինանսական տարուց ավել: Դրանք սովորաբար ներառում են թողարկված երկարաժամկետ պարտատոմսերը, երկարաժամկետ վարձակալությունները, կենսաթոշակները և երկարաժամկետ երաշխիքներ:

Անորոշ արժեքով կամ ժամկետանց պարտավորությունները կոչվում են պահուստներ:

Երբ ընկերությունը կանխիկ գումար է ավելացնում բանկային հաշվում, բանկն իր հաշվեկշռում գրանցում է պարտավորություն, որը ներկայացնում է ավանդատուին վճարելու պարտավորությունը՝ ըստ պահանջի: Միաժամանակ, կրկնակի գրանցման սկզբունքի համաձայն, բանկը կանխիկ դրամն ինքն է գրանցում որպես ակտիվ: Ընկերությունը, մյուս կողմից, կանխիկ դրամը բանկում ավանդադրելիս արձանագրում է դրամական միջոցների նվազում և բանկային ավանդների համապատասխան աճ։

Անհրաժեշտ է տարբերակել պարտավորությունները ծախսերից։ 

Ծախսը այն գործառնությունների արժեքն է, որը ընկերությունը կատարում է եկամուտներ ստեղծելու համար: Ծախսերը կապված են եկամուտների հետ, որոնք ընկերության եկամտի մասին հաշվետվությունում են ներկայացվում: Ծախսերն օգտագործվում են զուտ եկամուտը հաշվարկելու համար: Հավասարումը եկամուտներ հանած ծախսերն է: Պարտավորությունները ներկայացվում են ընկերության հաշվեկշռում, իսկ ծախսերը՝ ընկերության ֆինանսական արդյունքների մասին հաշվետվությունում:

## Դեբետ և կրեդիտ
Դեբետը կա՛մ մեծացնում է ակտիվը, կա՛մ նվազեցնում պարտավորությունը, կրեդիտը կամ նվազեցնում է ակտիվը կամ մեծացնում պարտավորությունը:

Բիզնեսի հաշվապահությունը վարելիս հաշիվներում գումարը մեծացնելու համար պետք է դեբետավորել որոշ հաշիվներ և կրեդիտավորել մյուսները: Ստորև ներկայացված են, թե հաշիվների րո խմբի դեպքում փոփոխություններն ինչպես են ներկայացվում․

* եկամուտի հաշիվների ավելացման դեպքում կրեդիտավորել, իսկ նվազեցնելու դեպքում դեբետավորել,
* ծախսային հաշիվների ավելացման դեպքում դեբետավորել, իսկ նվազեցման դեպքում՝ կրեդիտավորել,
* ակտիվային հաշիվների ավելացման դեպքում դեբետավորել, իսկ նվազեցման դեպքում՝ կրեդիտավորել,
* պարտավորության հաշիվների ավելացման դեպքում կրեդիտավորել, իսկ դեբետավորել՝  նվազեցնելու համար
* կապիտալի հաշիվների ավելացման դեպքում կրեդիտավորել, իսկ դեբետավորել՝  նվազեցնելու համար

Երբ կանխիկ դրամը ավանդադրվում է բանկում, բանկային հաշվում ավելանում է գումարը, որը ցույց է տրվում դեբետում, իսկ ավանդային հաշվում, որը դառնում է պարտավորություն, տեղի ունեցած այս գործարքը ցույց կտրվի կրեդիտում։

Երբ բանկից կանխիկ գումար է հանվում, տեղի է ունենում հակառակը՝ բանկը «կրեդիտավորում» է իր կանխիկ հաշիվը և «դեբետավորում» իր ավանդային հաշիվը։

## Տե՛ս նաև
*Ակտիվներ
*Ծախս
*Ամորտիզացիա
*Ֆինանսական հաշվառում

## Ծանոթագրություններ

Կատեգորիա:Հաշվապահական հաշվետվություն
Կատեգորիա:Հաշվապահություն